钦定古今图书集成/明伦汇编/氏族典/第069卷 > 朱柏
## 钦定古今图书集成/明伦汇编/氏族典/第069卷 > 朱柏

按《名山藏分藩记》：“湘王柏母胡顺妃，豫章侯美女。而
王妃则江阴侯高女也。洪武十一年，用皇子封国荆。
读书能韵，篝灯警枕，囊书自随，被服儒雅，兼有神仙
之气，望之如玉山晴霞。而武力过人，有侠气。数从楚
王将兵有功。建文初，坐伪造宝钞，虐杀人，降敕切责，
朝议发兵讨之，王怒，焚其宫室，美人乘马执弓，跃入”
火中死。凡王二十二年，谥“戾”，国除。《成祖》即位，追谥“献。”